पौष दशमी पर अट्ठमतप आराधना 3 से 5 तक
आदिनाथ राजेंद्र जैन श्वेतांबर पेढ़ी ट्रस्ट मोहनखेड़ा तीर्थ के तत्वावधान में पार्श्वनाथ अट्ठमतप तेले का पौष दशमी पर आयोजन किया जा रहा है। 1008 तपस्वी अट्ठमतप तेले की तपस्या के साथ प्रभु पार्श्वनाथ भगवान के जाप करेंगे। मुनि ऋषभचंद्रविजयजी ने बताया प्रथम दिन 3 जनवरी पार्श्वनाथ वंदनावली का भव्य आयोजन तीर्थ परिसर में किया जाएगा। दोपहर में सामूहिक जप आराधना होगी। द्वितीय दिन पौष दशमी 4 जनवरी को पार्श्वनाथ भगवान का मेरु शिखर पर जन्मकल्याणक के साथ प्रभु के अभिषेक किए जाएंगें और जन्मकल्याणक मनाया जाएगा। तृतीय दिन पार्श्वनाथ भगवान का भव्याति भव्य दीक्षा कल्याणक का वरघोड़ा निकाला जाएगा। प्रभु का दीक्षा कल्याणक मनाया जाएगा। रात्रि में तीनों दिन रंगारंग भक्ति भावना का आयोजन भी किया जाएगा। अट्ठम तप आराधना की पूर्णाहूति के बाद सभी आराधकों का विशिष्ठ बहुमान आदिनाथ राजेंद्र जैन श्वेतांबर पेढ़ी की और से लाभार्थी परिवारों द्वारा किया जाएगा। प्रतिदिन सुबह प्रवचन में लक्की ड्रा का आयोजन होगा जिसमें सोने की चेन, सोने की गिन्नी एवं चांदी के सिक्के लक्की ड्रा के विजेता आराधक को प्रदान किए जाएंगे। आदिनाथ राजेंद्र जैन श्वेतांबर पेढ़ी ट्रस्ट मोहनखेड़ा तीर्थ के तत्वावधान में पार्श्वनाथ अट्ठम तप तेले का पौष दशमी पर आयोजन किया जा रहा है। पेढ़ी ट्रस्ट की और से अट्ठम तप तेले की आराधना करने वाले आराधकों को आवास की विशेष सुविधाओं का इंतजाम भी किया गया है। 2 जनवरी को सभी तपस्वियों की धारणा का आयोजन मोहनखेड़ा तीर्थ परिसर में रखा गया है । पारणा 6 जनवरी को होगा । आराधना करने वाले आराधक प्रितेश जैन,संतोष लोढ़ा, महेंद्र जैन, दिलीप व्यास से संपर्क कर आराधना हेतु फार्म प्राप्त कर सकते है। आराधक 31 दिसंबर तक अपना फार्म पेढ़ी पर जमा करवा सकते है ।
संघपति परिवार का हुआ बहुमान
राजस्थान के भूति निवासी पारसमल नेनमल वेदमुथा द्वारा 250 यात्रियों का यात्री संघ मोहनखेड़ा तीर्थ पर लाया गया। यात्री संघ के समस्त यात्रियों को धर्मवाणी श्रवण कराते हुए ऋषभचंद्रविजयजी ने कहा कि पहले के समय में लोग पैदल यात्रा करके तीर्थ भूमि की स्पर्शना करके अपने कर्मो की निर्जरा करते थे पर अब रेल एवं बसों के माध्यम से यात्रा करके तीर्थ भूमि पर आकर भक्ति भाव करते है। वेदमुथा परिवार ने मोहनखेड़ा तीर्थ पर यात्रा संघ का आयोजन किया है। इस अवसर पर संघपति पारसमल नेनमलजी वेदमुथा परिवार भूति वालों का सम्मान ट्रस्ट की ओर से किया गया।
राजगढ़. मुनि ऋषभचंद्र विजयजी मसा ने भक्तांे को कार्यक्रम की जानकारी दी।
जन्मकल्याणक
mai_Deva hin_Deva hin_Deva hin_Deva awa_Deva mai_Deva